[ca] La síndrome de Brugada (BrS) és una cardiopatia hereditària estretament associada amb l'aparició d'arrítmies ventriculars (VA) i la mort sobtada cardíaca (SCD), tot i que una gran part dels individus romanen asimptomàtics i sense cap anomalia aparent en l'estructura cardíaca. La malaltia es caracteritza per la presència de patrons específics en l'electrocardiograma (ECG), que consisteixen en alteracions del segment ST i l'ona T. L'anàlisi d'aquests canvis al llarg dels anys podria conduir a una avaluació més acurada del desenvolupament del trastorn i millorar l'estratificació del risc, tot i que el seu valor clínic encara no ha estat determinat. Aquest estudi té com a objectiu avaluar el progrés de 12 biomarcadors derivats de l'ECG al llarg del temps, a través de l'anàlisi de senyals curts de 12 derivacions en pacients amb BrS. Per complir aquesta fita, cada senyal ha estat adaptada, preprocessada i se n'han extret les posicions d'ona clau. Amb les dades resultants, s'han calculat 12 biomarcadors en cada derivació, incloent la potència mitjana i àrea del complex QRS, interval i interval corregit de QT, desviació del segment ST al punt J i al punt J +60ms, pendent del segment ST, durada, pic i simetria de l'ona T, i simetria del conjunt ST a ona T. S'han avaluat valors mitjans per a cada biomarcador al llarg de 6 anys de seguiment, amb resultats que mostren un augment de la durada de l'ona T i una disminució de l'àrea del complex QRS (en valor absolut), especialment en les derivacions precordials. En conclusió, s'observa una progressió significativa al llarg dels anys en certs marcadors seleccionats. Es necessiten més investigacions que incloguin una major mostra i un grup de control per poder validar aquests resultats i avaluar el seu valor en el tractament i monitorització de la BrS.

[en] Brugada syndrome (BrS) is a hereditary cardiopathy closely associated with the appearance of ventricular arrhythmias (VA) and sudden cardiac death (SCD), despite a large part of the subjects remaining asymptomatic and with no apparent heart structure abnormalities. It is characterized by the presence of specific patterns in the electrocardiogram (ECG), consisting of alterations in the STsegment and T-wave features. The analysis of this changes throughout the years could potentially lead to a finer assessment of the disorder's development and enhance risk stratification, although their clinical value remains undetermined. This study aims to evaluate the progress of 12 ECG-derived biomarkers over time, through the analysis of short 12-lead ECG signals from BrS patients. For this purpose, each signal was adapted, pre-processed, and the key wave positions were extracted. With the resulting data, 12 biomarkers were calculated in each lead, including QRS-complex average power and area, QT and corrected QT interval, ST segment deviation at J-point and J-point +60ms, ST segment slope, T-wave duration, peak and symmetry, and ST to T-wave complex symmetry. Median values were assessed for each biomarker throughout 6 years of follow-up, with results showing an increase of T-wave duration and a decrease of the QRS-complex area (in absolute value), especially in the precordial leads. In conclusion, a significant trend progression is observed over the years in some of the selected markers. Further research including a larger sample and a control group is needed to validate these results and asses their value in relation to BrS management.